Ramphele erken sy is ryk weens SEBDr. Mamphela Ramphele. Foto: Werner Beukes/Sapa Adi Mistry-Frost, Ramphele se woordvoerder, het aan die koerant bevestig Ramphele het sowat R40 miljoen voordeel getrek deur SEB-onderhandelinge in vyf maatskappye. “Met die uitsondering van Pearsons, het dr. Ramphele baat gevind by die SEB-onderhandelings waarby sy vergoed is om as ‘n voorsitter of direkteur te dien,” het Mistry-Frost gesê. “Deur beheer van die maatskappye was dr. Ramphele in ŉ posisie om waarde toe te voeg tot die maatskappye se groei, werkskepping, en, bo alles, om hul transformasie-agendas te bevorder. ” Ramphele se kantoor het aan die koerant gesê sy is in konsultasie met lede van Agang SA om die party se SEB-beleid te vorm, “want dit is duidelik dat mense voel dat SEB nie korrek geïmplementeer word nie”. Ramphele het vandeesweek haar persoonlike finansies aan die publiek bekend gemaak en ŉ beroep gedoen op pres. Jacob Zuma om dieselde te doen. – SAPA